钦定古今图书集成/明伦汇编/氏族典/第265卷 > 王昶
## 钦定古今图书集成/明伦汇编/氏族典/第265卷 > 王昶

按《五代史·闽世家》：“继鹏，𬭸长子也。既立，更名昶，改元
通文，以李仿判六军诸卫事，既而杀之。”晋天福二年，
昶遣使朝贡京师，高祖遣散骑常侍卢损册封昶闽
王，拜其子继恭“临海郡王。昶好巫，拜道士谭紫霄为
正一先生，又拜陈守元为天师，而妖人林兴以巫见
幸。三年，兴事败被杀，而昶愈惑乱，立父婢春燕为皇”
后，募勇士为宸卫都以自卫，其赐予给赏，独厚于他
军。控鹤都将连重遇以此激怒其军。是岁夏，术者言
昶宫中当有灾，昶徙南宫避灾，而宫中火，昶疑重遇
军士纵火，重遇惧，夜率卫士纵火焚南宫。昶挟爱姬
子弟斩关而出，宿于野次。重遇迎延羲立之，延羲令
其子继业率兵袭昶，杀之，及其妻子皆死，无遗类。延
羲立，谥昶曰“康宗。”